**Установа адукацыі:** Дзяржаўная ўстанова адукацыі “Заастравецкая сярэдняя школа Клецкага раёна”

**Клас: 3**

**Прадмет:** Матэматыка

**Настаўнік:** Аўдзей Святлана Валянцінаўна

**Тэма:** Табліца множання ліку 4 і на лік 4

**Мэта:** пазнаёміць з табліцай множання ліку 4 і на лік 4.

**Задачы:**

- скласці табліцы множання ліку 4 і на лік 4;

- адпрацоўваць вывучаныя прыёмы вусных і пісьмовых вылічэнняў, уменне рашаць тэкставыя задачы;

- садзейнічаць развіццю мыслення, увагі, памяці;

- выхоўваць уменне працаваць у калектыве, сяброўства і ўзаемадапамогу.

**Абсталяванне:**

* дэвіз урока, карта этапаў урока, сцяжкі;
* карткі з назвамі (гара Поспеху, гара Разважанняў, гара Тлумачэнняў, гара Гуляйка, гара Задачкіна);
* карткі эмоцый;
* лікавыя вееры;
* падручнік.

**І. Арганізацыйны момант:**

Зноў звініць для нас званок,

Пачынаем мы ўрок.

Будзем слухаць і рашаць,

І старанна працаваць.

**ІІ. Дэвіз урока: “Так табліцу будзем ведаць, каб было нам**

**толькі 10”:**

**ІІІ. Актуалізацыя ведаў:**

- Сёння ўрок ў нас будзе незвычайны. Мы адправімся ў падарожжа.

- Рабяты, а як называюць людзей, якія падарожнічаюць па гарах, падымаюцца на горныя вяршыні? (Альпіністы або скалалазы).

Альпіністы падымаюцца на самыя высокія вяршыні. Сёння мы з вамі пабудзем у ролі альпіністаў, якія пакараюць вяршыні гор. А што нам неабходна ўзяць у падарожжа (компас, рукзак, вяроўку, а самае галоўнае – карту, па якой мы будзем арыентавацца). Усе мы дружна павінны прайсці ўвесь шлях і дабрацца да вяршыні гары. А назву гэтай гары вы даведаецеся, калі рашыце прыклады на множанне і дзяленне, а адказы расставіце ў парадку ўзрастання (работа ў парах).

2 : 2 = …. – г 10 : 2 = … - п 3 х 3 = … - е

2 х 2 = … - а 4 х 2 = … - п

14 : 2 = … - с 2 х 6 = … - у

5 х 2 = … - х 1 х 3 = … - р

2 х 1 = … - а 3 х 2 = … - о

- Што ў вас атрымалася? (Гара Поспеху).

- Малайцы! Я жадаю вам падняцця на гэтую гару Поспеху. Для гэтага патрэбна быць уважлівымі і дружнымі, хутка і правільна выконваць заданні.

Вы разгадалі сакрэт 1 гары, таму я прымацоўваю сцяжок!

**IV. Пастаноўка праблемнага пытання:**

(На дошцы лікавы рад: 0, 4, 8, 12, 16, 20, 24, 28, 32, 36).

- Што цікавага вы заўважылі?

(Кожны наступны лік павялічваецца на 4).

- Як запісаць гэта ў выглядзе літарнага выразу? ( а + 4).

Каб падняцца на гару Разважанняў, трэба выканаць наступнае заданне. Падрыхтуйце лікавыя вееры. Я буду хутка дыктаваць прыклады, а вы павінны хутка паказваць мне адказы.

5 х 2 2 х 8 2 х 6

18 : 3 10 : 2 4 х 4

3 х 7 18 : 2 4 х 7

- Якія прыклады выклікалі ў вас цяжкасці? Чаму?

(Мы яшчэ не ведаем табліцу множання на 4).

- Назавіце тэму сённяшняга ўрока.

- Сёння мы складзём табліцу множання ліку 4 і на лік 4.

Мы ўзняліся і на гару разважанняў, таму прымацуем сцяжок. Рухаемся далей.

**V. Адкрыццё новых ведаў і першаснае замацаванне:**

- Мы падышлі да гары Тлумачэнняў. Адкрыйце падручнікі на с.34. Складзём табліцу множання ліку 4.

- Як, выкарыстаўшы гэту табліцу, скласці табліцу множання на 4? Запішыце яе.

- А ці маглі б мы пачаць складваць табліцу не з множання на 1, а з множання на 4? (Так. Таму што папярэднія выпадкі мы ўжо вывучалі).

- Як змяняецца здабытак з павелічэннем аднаго з множнікаў? (На 4).

- Малайцы! Вы пакарылі гару Тлумачэнняў. Я думаю, што можна прымацаваць сцяжок.

* ***Фізмінутка***

Мы, асеннія лісточкі,

На галінках сядзелі.

Падзьмуў вецер – паляцелі.

Ляцелі мы, ляцелі,

На зямлю ціха селі.

Прабег вецер – зноў

Узняў шмат лістоў.

Закружылі, паляцелі

І зноў на зямлю селі.

**VІ. Работа над вывучаным матэрыялам:**

Зараз мы падышлі да гары Гуляй-ка. Пагуляем у гульню “Хто больш”.

За 3 мінуты вам трэба рашыць як мага больш прыкладаў.

4 х … = 16 5 х … = 20 7 х … = 28

6 х … = 24 … х 3 = 12 … х 8 = 32

9 х … = 36 … х 1 = 4 … х 2 = 8

- Хто рашыў усе прыклады? Хто 8? 7?

- Вы хутка ўзышлі і на гэтую гару, таму прымацоўваем сцяжок.

- Працягваем падарожжа і падыходзім да гары Задачкіна.

***Работа з падручнікам.***

Рашэнне задач: с. 35, 1в. - № 3, 2в. - № 5.

Калектыўная праверка рашэння задач.

**VІІ. Вынік урока:**

- Малайцы! Гару Задачкіна вы таксама пераадолелі дружна і вось, нарэшце, мы падышлі да гары Поспеху. А ўзнагародай смельчакам альпіністам будзе такі верш:

Два на два заўжды 4!

Мы самыя разумныя дзеці ў міры!

А адзін на адзін –

Гэта колькі?

* Адзін!

Вось што значыць не ленавацца,

А вялікіх поспехаў у матэматыцы дабівацца.

Нам пара ацэнку даць.

Раз, два, тры, чатыры…

Пяць!

**VІІІ. Рэфлексія:**

- На ўроку вы дружна працавалі. Што было галоўным? Цікавым?

- Ці дапамог дэвіз урока ў дасягненні нашых мэт?

- Калі вы задаволены сваёй дзейнасцю, то намалюйце усмешку.

- Калі вы працавалі. але не вельмі задаволены сваёй працай, то намалюйце сум.

**ІХ. Дамашняе заданне:**

№ 7, с.35

Скласці задачу, якая рашаецца таксама, як № 3.